open-index/open-wikipedia-markdown huggingface dataset:
WEP

**WEP**, **Wired Equivalent Privacy** er et system for kryptering av trådløse nettverk som ble standardisert i 1999. WEP er en del av standarden som går under IEEE 802.11 og kalles trådløse nettverk. Ettersom trådløse nettverk sender sin informasjon gjennom radiobølger er det nødvendig med kryptering for å unngå at uvedkommende kan fange opp og lese dine data. Etter en tid ble det oppdaget at RC4 algoritmen som WEP benytter seg av kunne knekkes ved å samle opp mye data fra et WEP-kryptert nett. Allerede i 2005 viste FBI at WEP kunne knekkes på under 3 minutter ved hjelp av fritt tilgjengelig programvare. Om en ønsker en høyere kryptering anbefales WPA eller den forbedrede versjonen WPA2.
Henry Jameson

**Henry Wood Jameson** (født 19. april 1883 i St. Louis i Missouri, død 7. mars 1938 i Pittsburgh i Pennsylvania) var en amerikansk fotballspiller som deltok i de olympiske leker 1904 i St. Louis.

Jameson vant en olympisk bronsemedalje i fotball under OL 1904 i St. Louis. Han var med på det amerikanske laget *St. Rose Parish*, som kom på tredjeplass i fotballturneringen bak det canadiske laget *Galt Football Club* og *Christian Brothers College* fra USA. *St. Rose Parish* tapte første kampen med 0-4 til det canadiske laget som også vant over det andre amerikanske laget, *Christian Brothers*, med 7-0 og ble olympiske mestere i fotball.

De amerikanske lagene *St. Rose Parish* og *Christian Brothers College* spilte siden tre kamper innen de kunne kåre en sølvvinner. De to første kampene endte 0-0 og den tredje kampen vant *Christian Brothers College* med 2-0. Det var kun tre lag som deltok i fotballturneringen som ble gjennomført 16. til 23. november 1904. 
Jameson var forsvarsspiller og spilte alle fire kampene.  
  
## OL-medaljer
* 1904  St. Louis -  Bronse i fotball,  USA

## Eksterne lenker
*
Marouane Fellaini

**Marouane Fellaini-Bakkioui** (født 22. november 1987) er en belgisk fotballspiller med marokkanske aner som spiller for den kinesiske klubben Shandong FC.

Han er en såkalt boks-til-boks spiller som like gjerne spiller offensiv som defensiv midtbane, men kan også spille som ren spiss. Han kom til Manchester United fra Everton 2. september 2013. Den 1. februar 2019 ble det offentliggjort at han hadde signert for den kinesiske klubben Shandong Luneng FC.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

8. mars 2019 annonserte han at han la opp sin internasjonale karriere.

## Meritter
;Standard Liège
* Jupiler Pro League – 2007&ndash;08
* Den belgiske ibenholtskoen – 2008

;Manchester United
* FA-cupen: (1) 2016
* Ligacupen: (1) 2017
* Europaligaen: (1) 2016/17
* FA Community Shield: (1) 2016

## Referanser


## Eksterne lenker
* 
*  Marouane Fellainis spillerprofil for Manchester United på Stretfordend.co.uk
Kaliumbromid

**Kalium bromid** er et salt som var vanlig å bruke som muskelavslappende middel og sedativ, på slutten av det 19. og begynnelsen av det 20. århundre. Virkningen skyldes bromidionet (natriumbromid er like effektivt). Kaliumbromid brukes i dag av veterinærer som antiepileptisk medisin til hunder og katter. Det er et hvitt, krystallint pulver, løselig i vann. I en fortynnet vannholdig løsning smaker kaliumbromid søtt, ved høyere konsentrasjon smaker det bittert, og konsentrater smaker salt. I høye konsentrasjoner irriterer kalium bromid mageslimhinnen og fører til kvalme og noen ganger oppkast.

Kaliumbromid løser seg fullstendig opp vann og gir vannet pH 7. Stoffet er viktig for fremstilling av sølvbromid for fotografisk film.

## Eksterne lenker
* av kaliumbromid ved Auburn University
* Pesticid informasjon
Muse Watson

**Muse Watson** (født 1948) er en amerikansk skuespiller. Han begynte som skuespiller i 1989, og i 2005 hadde han opptrådt i 43 filmer. 

Watson har spilt i blant annet filmene *[[Leiemordere]]*, *[[Fryktens sommer]]*, *[[From Dusk Till Dawn 2]]*, *[[Fryktens sommer 2]]* og *[[Austin Powers – Spionen som spermet meg]]*.

Han har også vært å se i noen episoder av TV-serier som *[[Prison Break]]*, *[[Ghost Whisperer]]* og **.

## Referanser


## Eksterne lenker
* 
*
Joseph Zong Huaide

**Joseph Zong Huaide** er navnet til to kinesiske katolske biskoper:

* Biskop Joseph Zong Huaide (Shandong) (1917–1997) av Jinan i Shandong; 
* Biskop Joseph Zong Huaide (Shaanxi) av Sanyuan i Shaanxi.
Blaine Hogan

**Blaine Hogan** (født 29. januar 1980 i Minnesota, USA) er en amerikansk skuespiller. Han er mest kjent for sin rolle som den unge fangen *Seth Hoffner* i TV-serien *[[Prison Break]]*. Fra før var han med i filmene *The Letter* og *Red Harvest*.

## Eksterne lenker
*
Charles W. Bryan

**Charles Wayland Bryan** (født 10. februar 1867 i Salem, død 4. mars 1945 i Lincoln) var en amerikansk demokratisk politiker. Han var yngre bror av William Jennings Bryan, som var presidentkandidat for Det demokratiske parti tre ganger, og var selv visepresidentkandidat i 1924.

Bryan ble født i 1867 i Salem i Illinois. Han var borgermester i Lincoln i Nebraska 1915–1917 og 1935–1937, samt Nebraskas guvernør 1923–1925 og 1931–1935. Han tapte guvernørvalgene i 1926, 1928 og 1938. Bryan var også Det demokratiske partis visepresidentkandidat i 1924, mye grunnet navnet sitt. Han og den konservative John W. Davis tapte til slutt for Calvin Coolidge og Charles Gates Dawes i et valgskred.

Ved siden av politikken drev han som forretningsmann innen kulldrift. Han døde i 1945 i Lincoln i Nebraska, og er gravlagt der.

## Referanser


## Eksterne lenker
*
Nicholas Emmanuel Carlie

**Nicholas Emmanuel Carlie** (født 1977) er en svensk-norsk sanger og programleder.

Carlie ble ansatt i samråd med seerne i Norges første interaktive programlederjakt som programleder av VG-lista Topp 20, hvor han overtok programlederstafettpinnen etter Vegard «Short Cut» Olsen. Han ledet *[[VG-lista#TV-progammet VG-lista topp 20 (1995–2007)|VG-lista Topp 20]]* på NRK1 i perioden januar 2003 til juni 2007. 

Julen 2007 ledet han *[[Julemorgen]]* sammen med Anette Evensen. Høsten 2007 var han deltaker i programmet *[[Sangstjerner]]* i TV 3, og han var også en av deltagerne i Melodi Grand Prix 2008 i den første delfinalen i Stavanger. 

Han startet som programleder i Oslo-TV 5. november 2008 og jobbet der frem til TVNorge la ned kanalen i juni 2009. 

Carlie var fjerde av fem norske fagjurymedlemmer i Eurovision Song Contest 2016 som ble arrangert i Stockholm, de andre var  (juryformann), Christian Ingebrigtsen (2. jurymedlem), Thomas Anholt a.k.a. Tom Stereo (3. jurymedlem) og Mia Gundersen Leliënhof (5. jurymedlem).

Han er sønnen til Trubadur-X Inge Aarhaug (f. 1954), halvbror til sangerne og musikerne Stein Inge og Guttorm Aarhaug og tremenning til søstrene Jannike, Anine og Benedikte Kruse. Nicholas Emmanuel Carlies sønn Dennis Emmanuel Carlie  spilte karakteren *Calle* i NRKs julekalender Snøfall sesong 1 i desember 2016.

## Referanser


## Eksterne lenker
* 
* 
*
Arthur Newton

**Arthur Lewis Newton** (født 31. januar 1883, død 19. juli 1950) var en amerikansk friidrettsutøver som deltok i de olympiske leker 1900 i Paris og 1904 i St. Louis

Newton ble olympisk mester i friidrett under OL 1904 i St. Louis. Han var med på det amerikanske laget som vant lagkonkurransen 4 miles, de andre på laget var, Howard Valentine, George Underwood, Paul Pilgrim og David Munson. Han kom på tredjeplass både på 2590 meter hinder og maraton.

Fire år tidligere, under OL 1900 i Paris kom han på fjerdeplass på 2500 meter hinder og i maraton ble han nummer fem.

## OL-medaljer
* 1904  St. Louis -  **Gull** i friidrett, 4 miles lagløp  USA
* 1904  St. Louis -  Bronse i friidrett, 2590 meter hinder  USA
* 1904  St. Louis -  Bronse i friidrett, maraton  USA

## Eksterne lenker
*
Oslo-TV

**Oslo-TV** var en norsk lokal-TV-kanal. Kanalen sendte «storby-TV» i Oslo, og var eid av TVNorge. Kanalen sendte på TVNorges nett. Kanalen startet sine sendinger 3. mars 2003, og sendte fra Oslo sentralstasjon. Kanalen hadde sine siste sendinger 19. juni 2009. Blant kanalens programledere var Cathrin Gram, Silje Hådi, Nicholas Emmanuel Carlie og Henriette Bruusgaard. Kanalen var i 2007 størst blant lokal-TV-kanalene både med hensyn til daglig, ukentlig og månedlig seeroppslutning, og samlet daglig 60&nbsp;000 seere.

## Referanser
Michelle Forbes

**Michelle Forbes** (født **Michelle Renee Forbes Guajardo** 8. januar 1967 i Austin i Texas) er en amerikansk skuespiller. Hun er mest kjent for sine roller i TV-serier som *[[24 (TV-serie)|24]]*, *[[Star Trek - The Next Generation]]*, *[[Battlestar Galactica (2004)|Battlestar Galactica]]* og *[[Prison Break]]*.

I 1993 var Forbes med i filmen *Kalifornia* sammen med skuespillerne David Duchovny og Brad Pitt. Hun var også med i filmen *Swimming with Sharks* i 1994 sammen med Kevin Spacey.

## Referanser


## Eksterne lenker
*
Howard Valentine

**Howard Van Nostrand Valentine** (født 14. desember 1881, død 25. juni  1932) var en amerikansk friidrettsutøver som deltok i de olympiske leker 1904 i St. Louis

Valentine ble olympisk mester i friidrett under OL 1904 i St. Louis. Han var med på det amerikanske laget som vant lagkonkurransen 4 miles, de andre på laget var, Arthur Newton, George Underwood, Paul Pilgrim og David Munson. På 800 meter kom han på andreplass bak sin landsmann James Lightbody og på 1500 meter ble han nummer sju.

Valentine deltok også under jubileumslekene 1906 i Athen.

## OL-medaljer
* 1904  St. Louis -  **Gull** i friidrett, 4 miles lagløp  USA
* 1904  St. Louis -  Sølv  i friidrett, 800 meter  USA

## Eksterne lenker
*
Erich von Drygalski

**Erich Dagobert von Drygalski** (født 9. februar 1865 Königsberg i Preussen, død 10. januar 1949 i München) var en tysk geograf, geofysiker og polarforsker.

Mellom 1882 og 1887 studerte Drygalski matematikk og naturvitenskap ved Universitetene i Königsberg, Bonn, Berlin og Leipzig. 

Fra 1901 til 1903 ledet han Gauss-ekspedisjonen, den første tyske ekspedisjonen til Antarktis.

## Referanser
Johannes Brønsted

**Johannes Brønsted** (født 22. februar 1879, død 17. desember 1947) var en dansk kjemiker. Han er mest kjent for protolyseteorien for syre-base-reaksjoner, som han oppdaget i 1923 samtidig med Martin Lowry. 

Rett etter at han hadde fullført doktorgraden ved Universitetet i København i 1899 ble han professor i uorganisk og fysikalsk kjemi ved samme institusjon. Under andre verdenskrig var han motstander av Tyskland, og i det danske parlamentsvalget i 1947 ble han valgt inn i Folketinget. Han døde ikke lenge etter valget.

## Referanser
East Lansing

**East Lansing** er en by i Michigan i USA. Byen ligger rett øst for Lansing som er hovedstaden i Michigan. Det meste av byen ligger innenfor Ingham County mens en liten del ligger i Clinton County. Ifølge 2000 folketellingen så var innbyggertallet 46&nbsp;525. Byen er best kjent som hjembyen til Michigan State University.

## Referanser


## Eksterne lenker
*
Torvetjønnstua

**Torvetjønnstua** skriver seg fra en gård ved Møsvatn. Den ble flyttet til Lognvik Gård i 1941, og er etter Johan Meyer's beretninger noe av det vakreste vi har av Telemarks innredningskunst.  Stua ble senere solgt videre i 1961 og står nå på gården Neset ved Totak, nærmere bestemt Totakstrondi.

## Referanser


## Eksterne lenker
*
François Beauchemin

**François Beauchemin** (født 4. juni 1980 i Sorel-Tracy Quebec, Canada) er en tidligere profesjonell ishockeyspiller.

Beauchemin spilte juniorhockey i *Quebec Major Junior Hockey League* (QMJHL) i fire sesonger med *Laval Titan College Francais*, *Acadie-Bathurst Titan* og *Moncton Wildcats*. I hans draft-år noterte han seg for 47 poeng i 70 kamper for *Laval*. Han ble drafted 75 over alle av Montreal Canadiens i NHL Entry Draft 1998. Etter å ha blitt drafted, dro han tilbake til QMJHL i to sesonger til og han hjalp Acadie-Bathurst til å vinne ett President's Cup-trofé i 1999.

Han ble proff i sesongen 2000–01 og spilte fire sesonger for Canadiens. Han fikk sin NHL debut i 2002–03-sesongen da han spilte 1 kamp for *Canadiens*. Den 14. september 2004, ble Beauchemin plassert på waiverlisten og ble plukket opp av Columbus Blue Jackets.

Etter lockouten, fikk Beauchemin plass på NHL-laget til Blue Jackets og spilte 11 kamper for klubben i 2005-06 før han ble byttet bort sammen med Tyler Wright til *the Mighty Ducks of Anaheim* for Sergej Fedorov den 15. november 2005. Han ble en topp-4 forsvarer sammen med *the Ducks*  og oppnådde 34 poeng på 61 kamper etter byttet. Klubben vant Stanley Cup i 2007.

Beauchemin avsluttet karrieren sin etter sesongen 2017-2018.

## Referanser


## Eksterne lenker
*
Thomas S. Gates

**Thomas Sovereign Gates jr.** (født 10. april 1906 i Germantown i Pennsylvania, død 25. mars 1983 i Philadelphia) var en amerikansk forretningsmann og republikansk politiker, kjent som landets syvende forsvarsminister under president Dwight D. Eisenhower i perioden mellom 2. desember 1959 til 20. januar 1961.

Gates ble uteksaminert ved University of Pennsylvania i 1928, hvor faren senere ble rektor i perioden 1930 til 1944. I tiden etter studiene arbeidet han i investeringsbanken *Drexel and Company* i Philedelphia, før han under andre verdenskrig tjenestegjorde for United States Navy både i Stillehavet og i Middelhavet. I oktober 1953 ble Gates utnevnt til landets neste visemarineminister av president Eisenhower, før han i april 1957 ble forfremmet til marineminister. I juni 1959 ble han utnevnt til viseforsvarsminister under Neil H. McElroy, en stilling han hadde til desember samme år hvor han erstattet McElroy på grunnlag av sin bakgrunn med aktiv militær erfaring og mer enn seks år i forsvarsdepartementet.

Som forsvarsminister gav han blant annet ordre til spionasjeflyvninger med Lockheed U-2, og med nedskytningen av et slikt fly med piloten Gary Powers i det som blir kalt U2-affæren over sovjetisk luftrom i 1960, ble betegnet som en av de mest spente situasjonene i stormaktsrelasjonene i Gates sin tid som forsvarsminister. Han forlot embetet i januar 1961 sammen med resten av Eisenhowers kabinett, og ble erstattet av Robert S. McNamara. I tiden etter ble han ansatt i selskapet *Morgan & Company*, som senere skiftet navn til JPMorgan Bank, og ble selskapets administrerende direktør. Først i egenskap av *President* i 1962 og som *Chief Executive Officer* i 1965.

Mellom 1976 til 1977 var Gates USAs diplomatiske utsending i Kina med tittelen ambassadør, til tross for at han offisielt ikke var USAs ambassadør til Kina. Stillingen ble lagt under navnet *United States Liaison Office* istedenfor ambassade ettersom de diplomatiske relasjonene enda ikke var blitt gjenninnført mellom USA og Kina. Thomas Sovereign Gates, Jr. døde den 25. mars 1983 i Philadelphia og fikk i 1987 krysseren USS Thomas S. Gates (CG-51) oppkalt etter seg.

## Referanser


## Eksterne lenker
* Defenselink.mil – Thomas S. Gates – Biografien hos Departement of Defense.
* Millercenter.org – Thomas S. Gates Jr. – Biografien til Gates hos Miller Center of Public Affairs.
Val di Dentro

**Val di Dentro** eller **Valdidentro** er en by og en kommune i provinsen Sondrio. Den ligger i den italienske regionen Lombardia, nord i landet og ved grensen til Sveits. Val di Dentro ligger omtrent 140 km nordøst for Milano og 50 km nordøst for Sondrio. Arealet av kommunen er 244,2 km² og ved årsskiftet fra 2004 til 2005 bodde det 3 975 innbyggere der. 

Kommunen ligger i Alpene og derfor er den et populært skisted. Den  arrangerte verdenscuprenn i langrenn den 13. og 14. februar 2009.

## Referanser
Maskenettverk

**Maskenettverk** (fra engelsk *mesh network*) er en måte å rute data på i et nettverk av enheter som kan fungere som rutere, som for eksempel «smarte» strømmålere. Meshnettverk benytter seg av samme metode som antennemaster som er plassert rundt for å videresende data til mobiler, men må i tillegg ta hensyn til at alle ruterne skal kunne flyttes rundt. Meshnettverk vil automatisk finne den beste veien for å få opprettholde dataflyten mellom to ulike punkt. Hvis en ruter faller ut, skal nettverket selv finne en ny rute.

## Referanser


## Eksterne lenker
*
Volltveitloftet

**Volltveitloftet** er et middelalderloft som har stått både på gården Volltveit i Sauherad, og Søndre Lognvik Gård i Rauland i Telemark.

Harald Didrik Kongshem kjøpte loftet på slutten av 1930-tallet fra samme gård som hans farmor kom fra. Harald restaurerte det, og satte det opp på sin gård i Rauland.  Hans sønn, Torstein Halvor Kongshem ga det i 1961 til Telemark museum i Skien som gave til minne om sin far og i anledning museets 50-årsjubileum. Det har stått på museet siden 1962.

Loftet er fra ca. 1400, og det er tydelige tegn på at dette tidligere har vært et jardloft, det vil si at det stod rett på jorda uten stabber under.

## Eksterne lenker
* Om loftet på sidene til Telemark museum i Skien
John Li Congzhe

**John Li Congzhe** (født 25. desember 1915 i Kina, døde 20. juni 2002 i Hohhot) var katolsk undergrunnsbiskop av erkebispedømmet Suiyuan i den autonome region Indre Mongolia i Folkerepublikken Kina.

Han ble presteviet i 1942. Han underviste ved presteseminaret i Hohhot fra 1943 til sent i 1940-årene. Han ble arrestert i 1950-årene og holdt i arbeidsleir til 1978. Biskop Julius Jia Zhiguo av Zhengding i Hebei bispeviet ham i 1984.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini, O.S.B. (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin  (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà, O.F.M. (1888-1961) *1946
* Biskop Peter Joseph Fan Xueyan (1907-1992) *1951
* Biskop Julius Jia Zhiguo (1934-2025) *1980
* Biskop *John Li Congzhe* (1915-2002) *1984
## Referanser
Paris-Brest

**Paris-Brest** er et bakverk av fransk opprinnelse. Den består av en krans av vannbakkels fylt med pralinert smørkrem garnert med mandelskiver.

Kaka ble oppfunnet av konditoren Louis Durand fra Maisons-Laffitte i 1910 og var inspirert av sykkelrittet Paris-Brest-Paris som ble arrangert første gang i 1891.

Med referanse til sykkelrittet skal formen på en Paris-Brest representere et sykkelhjul. 

Noen konditorer holder også vedlike en tradisjon med å lage store Paris-Brester som også består, som opprinnelig, av "eiker" lagd av brøddeig. De kan nå diametre fra 30 til 50 centimeter og blir solgt i stykker. 

## Eksterne lenker
*
Benz Parsifal

**Benz Parsifal** var den tredje bilmodellen som ble lansert av Karl Benz. Den ble lansert i oktober 1902, og etterfulgte Benz Velo. 

Verken Benz Velo og Benz' første modell, Patent Motorwagen var spesielt raske biler. Patent Motorwagen-modellene hadde 0,9 – 2 hk, og Velo hadde 1,5 hk i starten, men fikk 2,75 hk fra 1896 og 3,5 hk fra 1900. Salget av Benz' biler falt dramatisk fra 1900 til 1902, da bl.a. Mercedes lanserte langt sterkere og raskere biler. Karl Benz ble derfor tvunget til å lansere en kraftigere modell, og Parsifal var Benz' svar på utfordringen fra Mercedes. Parsifal ble designet av et fransk designteam ledet av Marius Barbarou. Bilen hadde 10/12 hk. 

Parsifal ble ingen stor suksess, og greide ikke å ta igjen det forspranget Mercedes og andre konkurrenter hadde fått. I 1905 ble Parsifal erstattet av en modell med 18 hk: Benz Double Phaeton. 

## Eksterne lenker
* Mercedes-Benz Museum – The Benz Parsifal series
Markedskors

**Markedskors** (engelsk: *Market cross* eller i Skottland *Mercat cross*) er konstruksjoner som ble reist på torg i britiske markedsbyer. Slike markedskors ble reist i de fleste britiske markedsbyer, og kan fortsatt finnes svært mange steder. Britiske utvandrere brakte skikken med markedskors til nye byer i f.eks. Canada og Australia.

Trass i navnet har konstruksjonene ofte ikke noen korsform, det kan være være forskjellige former av enkle  kors, søyler eller obelisker, eller store byggverk som for eksempel markedskorsene i Malmesbury og Chichesterkorset i Chichester. De fleste bevarte markedskors er laget av stein, men de kunne også være konstruert av tre. (se for eksempel Wymondham i galleriet nedenfor)

## Eksempel på markedskors

Fil:Bedale.jpg|Bedale
Fil:Aberdeen Market Cross.jpg|Aberdeen
Fil:Wymondham.jpg|Wymondham


## Eksterne lenker
*
Joseph Xing Wenzhi

**Joseph Xing Wenzhi** (født 17. april 1963 i Zhoucun i Shandong i Folkerepublikken Kina) er en kinesisk katolsk biskop, som tidligere var hjelpebiskop i bispedømmet Shanghai, og som var påtenkt som ordinarie biskop der når bispestolen en gang ville bli ledig. I stedet trakk han seg fra tjenesten i 2011.

## Liv og virke
### Bakgrunn
Wenzhi begynte prestestudiene ved presteseminaret på Sheshan i 1983 og fikk også anledning til noen teologiske studier fra New York City (2003–2004) og i kortere perioder i Hongkong (1994) og Filippinene (1995).
### Prest
Han ble presteviet den 2. juni 1990 og skiftet over til å virke for bispedømmet Shanghai i 1996, etter tillatelse fra sin biskop, Joseph Ma Xuesheng i Zhoucun. I 1997 ble han sogneprest i Songjiang, leder av dekanatet Songjiang og visekansellist for bispedømmet Shanghai. Han ble generalvikar og rektor for presteseminaret i 1998, og leder for kommisjonen for kirkelige anliggender. Hans periode som rektor utløp i 2003.

### Biskop
Han ble bispeviet til hjelpebiskop for Shanghai 28. juni 2005, og det var da forståelsen at han skal etterfølge som ordinarius når den tid ville komme. I Shanghai var det to biskoper som av forskjellige grupper katolikker anses som den rettmessige: undergrunnskirkens Joseph Fan Zhongliang og den åpne kirkes Aloysius Jin Luxian. De var da begge svært gamle. 

I slutten av 2011 forsvant biskop Xing fra Shanghais kirkelige scene. Han kom ikke til viktige funksjoner der han skulle ha vært. En prestevielse som måtte utsettes, og han dukket ikke opp til katedralens julenattsmesse. Senere ble det meldt fra en kilde at han trakk seg fra sitt embede «av personlige grunner», og at dette var skjedd den 20. desember 2011. Han var da 47 år gammel. 

Thaddeus Ma Daqin ble hans etterfølger i juli 2012.

## Episkopalgeneaologi

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958
* Biskop Aloysius Jin Luxian (1916-2013) *1985
* Biskop *Joseph Xing Wenzhi* (1963-) *2005

## Referanser
Alleviat

***Alleviat*** (utgitt 2008) er det andre studioalbumet fra det norske progressiv metal-bandet Benea Reach.

Albumet ble utgitt i skandinavia 4. februar 2008 av Tabu Recordings.

## Sporliste
# «Awakening» (3:40)
# «New Waters» (3:25) 
# «Lionize» (6:21)
# «Sentiment» (3:20) 
# «Reason» (5:56) 
# «Legacy» (3:43)
# «Rejuvenate» (4:37) 
# «Illume» (3:54) 
# «Zenith» (4:29) 
# «Unconditional» (4:33) 
# «Dominion» (6:24)

## Besetning
* Albumet ble mikset av den danske produsenten Tue Madsen

## Kilder
*Alleviat hos Encyclopaedia Metallum
Einar Olsson

**Einar Olsson** (født 1981) er en trommeslager fra Bergen. Han har jobbet som produsent og tekniker på utgivelser til blant annet bandene Herr Nilsson og Lovedance. Olsson spiller Ludwig-trommer og Zildjian-cymbaler.

## Produsent (utvalg)
* Herr Nilsson – *I’m No Elvis* (Galant/Universal 2005)
* Herr Nilsson – *Downhill Thrill* (Karisma/Tuba 2007)
* Herr Nilsson – *Long live Herr Nilsson* (2010)
* Lovedance – EP 7 ` (Marsh Marigold 2005)

## Eksterne lenker
* Einar Olsson på YouTube
* Einar Olsson på MySpace
* Profil på Groove.no
Selco

**Selco AS** var en produsent av plastprodukter og ble etablert i 1957 i Bærum av Ole Mauritz Mustad og  Jostein Myrberg. 
Selco produserte blant annet plastbåter, men hadde også en egen avdeling for militære og industrielle produkter. Denne lagde blant annet plastkupler til beskyttelse av radarer (radomer). 

Selco hadde produksjon på Lysaker i 1961. Båtproduksjonen flyttet til Rjukan i 1965 og videre til Arendal i 1968. Selco kjøpte opp Ancas i 1968. Fjord plast kjøpte opp Selcos plastbåtproduksjon i 1970. Norcem overtok Selco i 1973 og fusjonerte bedriften sammen med Slemmestad Fiberglass- Fabrikk til Norcem Plast. Produksjonen ble flyttet til Gullaug i Drammen. 

Største båter var på 18 fot. Etterhvert ble det bygd et stort moderne fabrikkbygg ved nedre bydel på Rjukan der det var snekkerverksted, støperi, monteringshall etc. De var da Europas største plastbåtfabrikk. De overtok omtrent på samme tid (1969?) Ancas på Tromøya, og Ancas Queen (24fot) ble til Selqueen. (senere Scan 24). Ancas King (30fot) ble Selking. På samme tid ble Selcruiser (27fot) utviklet på Tromøya og de store båtene ble produsert både på Tromøya og Rjukan. Selco ble overtatt av Fjordplast (1973?) og all produksjon ble etterhvert flyttet til Rjukan. Her var det topp moderne anlegg, kortere avstand for transport til Oslo og Sverige med jernbane (Rjukanbanen var fremdeles i drift), distriktspolitikk var inne i bildet og båtbyggererfaringen var svært god.

Selconavnet forsvant altså rundt 1973, så alle Selcobåtene som selges som åtti og nitti modeller, er sjelden så nye. Noen få ble bygd av ansatte fram til tidlig åttitallet. Fjord-Rana fortsatte att tillverka båtarna under namnet Rana-Fjord respektive Fjord 16 ht Star.

## Referanser


## Eksterne lenker
* Den norske fjordklubben, eget forum for Selco 
*  Artikkel i Båtmagasinet om Selco
Alford (Aberdeenshire)

**Alford** er en landsby (*[[Landsby#Landsbyer i engelsktalende land|village]]*) i regionen Aberdeenshire i Skottland. Alford ligger sør for elven Don, om lag 40 kilometer vest for Aberdeen.

Ved folketellingen i 2001 hadde Alford 1&nbsp;925 innbyggere.
 
I 2006 var folketallet 2&nbsp;050 innbyggere.


## Referanser
Midland (Michigan)

**Midland** er en by i Michigan i Flint/Tri-Cities-regionen i staten. Byen er fylkessete for Midland County. Det meste av byens areal er innlemmet fra Midland Township.

En mindre del av byen ligger i Bay County. Ifølge folketellingen for 2000 var det 41&nbsp;685 innbyggere i byen.

Dow Chemical Company be grunnlagt i Midland i 1897 og selskapets hovedkvarter ligger fortsatt i byen. På grunn av at Dow Chemical åpnet en fabrikk i Handa, Aichi, Japan har Midland og Handa blitt søsterbyer. Dow Corning Corporation har også sitt hovedkvarter i Midland.

## Referanser


## Eksterne lenker
*
ISM-bånd

**ISM-bånd** er lisensfrie radiobånd med utspring i USA, men som har fått innpass i andre land gjennom WLAN-standarden IEEE 802.11 og Bluetooth som benytter 2,4 GHz-båndet. **ISM** står for **Industrial, Scientific and Medical** og benytter frekvenser rundt 0,9, 1,8, 2,4, og 5,8 GHz. I Norge er den lisensfrie bruken av **ISM-bandet** 2,4 GHz begrenset til maksimalt 100 mW utsendt effekt. Ettersom mikrobølgeovner benytter mikrobølger på 2,45 GHz, og kan ha dårlig skjerming, kan det oppleves at trådløse nettverk som benytter 2,4 GHz spekteret har en tendens til å falle ut eller få lavere opplevd hastighet.

## ISM-bånd
* 900 MHz band (33,3 centimeter bølgelengde)
* 1.8 GHz Band (16,7 cm bølgelengde)
* 2.4 GHz band (12,5 cm bølgelengde)
* 5.8 GHz band (5,2 cm bølgelengde)
Zhoucun (Zibo)

**Zhoucun** (kinesisk: 周村区; pinyin: *Zhōucūn Qū*) er et bydistrikt i byprefekturet Zibo i provinsen Shandong i Folkerepublikken Kina. Det er på 263&nbsp;km² og hadde (2001) et folketall på 310&nbsp;000&nbsp;innbyggere. 

Distriktet har tekstil- og møbelindustri. Det sentrale forretningsdistrikt er preget av en blanding av moderne og restaurert og oppusset tradisjonell arkitektur.

## Samferdsel
### Jernbane
Jiaojibanen, en jernbanestrekning som løper vest-øst i Shandong mellom Jinan og Qingdao, har stoppested her. 

Qingdao-Taiyuan høyhastighetstog stanser her på sin vei fra Qingdao til Taiyuan.

### Vei
Kinas riksvei 308 løper gjennom området. Den begynner i Qingdao i Shandong og fører via Jinan til  Shijiazhuang i Hebei.
Palacio de La Moneda

**Palacio de La Moneda** (spansk: «Myntpalasset»), eller bare **La Moneda**, er sete for presidenten i Chile. Det huser også tre ministre: innenriksministeren, presidentens generalsekretær og regjeringens generalsekretær. La Moneda opptar et helt kvartal i sentrale Santiago, i området som er kjent som Bydistriktet.

## Historie
La Moneda, opprinnelig en myntfabrikk (*moneda* betyr mynt), ble tegnet av den italienske arkitekten Joaquín Toesca i kolonitiden. Byggingen tok til i 1784 og palasset ble åpnet i 1805, selv om det ennå ikke var ferdigstilt. Produksjonen av mynter foregikk her fra 1814 til 1929. 

I juni 1845, under Manuel Bulnes' styre, ble La Moneda gjort om til tilholdssted for presidenten og regjeringen. I 1930 ble et offentlig torg, kalt *Plaza de la Constitución* («Grunnlovstorget»), bygget foran palasset. 
Etter Gabriel González Videlas presidentskap var ikke lenger La Moneda bosted for presidenten.

Under militærkuppet den 11. september 1973 ble palasset delvis ødelagt av luftangrep. President Salvador Allende tok angivelig sitt eget liv i palasset da det ble angrepet av væpnede styrker. Gjenoppbyggings- og restaureringsprosjekter ble etter dette satt igang og fullført 11. mars 1981. Noen kulehull ble spart som bevis på kuppet og kan ses den dag i dag. Et underjordisk kontorkompleks (den såkalte «bunkeren») ble bygget under torget foran palasset i gjenoppbyggingsperioden.

Under Ricardo Lagos' styre ble palassets indre gård åpnet for offentligheten noen timer om dagen. Lagos gjenåpnet også Morandé 80, en port brukt av chilenske presidenter som inngang til palasset siden det tidlige 1900-tallet. Den ble tatt bort under restaureringen av palasset da den ikke hadde vært en del av de opprinnelige planene, men ble senere rekonstruert på grunn av den tunge symbolismen som er knyttet til den. Porten ble brukt av chilenske presidenter som inngang istedenfor hovedporten. Det var også gjennom denne porten at liket av president Allende ble båret ut etter kuppet i 1973. 

I april 2006 ble et nytt torg kalt *[[Plaza de la Ciudadanía]]* («Borgertorget») åpnet. Torget erstattet en parkeringsplass og var opprinnelig ment å skulle forene palasset med Bulnestorget, noe som ville tvunget Alameda-avenyen til å gå under bakken, men disse planene ble forkastet. Fordi torget er delt i to av avenyen kalles den sørlige delen *Plaza de La Cultura* («Kulturtorget»).

## Arkitektur
Palacio de La Moneda er bygget i neoklassisk stil.

## Galleri

Fil:Palacio_de_LaMoneda02.png|La Moneda sett forfra
Fil:Patiodelosnaranjos.jpg|Appelsintregården på innsiden av La Moneda
Fil:Plaza Ciudadania1.jpg|Borgerplassen
Fil:Plaza Ciudadania2.jpg|Statue av presidenten Arturo Alessandri på Borgerplassen
Fil:Plaza de la Ciudadanía 2.jpg|Statue av Alessandri på Borgerplassen
Fil:Salonazul.JPG|«Det blå rommet» hvor presidenten tar imot besøk
Fil:Patiodeloscañones.jpg|Kanongården på innsiden av La Moneda


## Referanser


## Eksterne lenker
* 
* Virtuell tur på regjeringens nettside
* Webkamera fra La Moneda
* Live webkamera
Bevegelse (filosofi)

**Bevegelse** i filosofi refererer til forandring og overgang fra en form for væren til en annen værensform. Bevegelse er en av fellesskapets sterkeste verdier. 

I filosofien ser man på bevegelse i tilknytning til begrepet vorden. (fra tysk Werden som betyr å bli eller bli til) 

Ontologisk betraktes bevegelse enten som motsetning til væren eller som en bestemt form for væren. 

Ifølge Heraklit er alt i stadig bevegelse, mens eleatene betrakter all vorden som blendverk. Anaxagoras, Empedokles, Demokrit og Eipkur fører enhver bevegelse tilbake til en adskillelse og forbindelse av uforanderlige elementer (atomer) For Platon er de sansbare fenomener i stadig bevegelse, mens deres ontologiske grunnlag (ideene) er evige og uforanderlige. Aristoteles skiller mellom flere betydninger av bevegelse i *Fysikken, 5.bok* En betingelse for Aristoteles er at bevegelse er formålsrettet mulighet og virkeliggjøring. Forandring kan være substansiell, kvalitativ, kvantitativ eller skifting av romlig plassering. Kierkegaard diskuterer bevegelse/forandringer som overgang fra vesen til reell eksistens.
Alford

**Alford** kan vise til
* Alford (Aberdeenshire), en landsby i Aberdeenshire i Skottland
* Alford (Lincolnshire), en landsby i Lincolnshire i England
Kapp Lengua de Vaca

**Kapp Lengua de Vaca** er et nes på kysten av Coquimbo-regionen nær byen Coquimbo i Chile.

## Referanser
EM i friidrett 1938 – Tikamp menn

Dette er de offisielle resultatene for øvelsen **Tikamp herrer** ved EM i friidrett 1938 i Paris, Frankrike. 

## Medaljevinnere

## Resultater
4./5. september

## Deltakelse
Ifølge en uoffisiell telling, 10 utøvere fra 6 nasjoner deltok i øvelsen.

* (1)
* (2)
* (2)
* (2)
* (1)
* (2)

## Referanser


## Eksterne lenker
* Resultater
José María Peralta

**José María Peralta** (født desember 1807 i San Salvador, El Salvador, død 6. desember 1883), var en salvadoransk politiker.

Fra 15. februar til 12. mars 1859 var han konstituert president i El Salvador.

## Referanser
RS 47 «Ragnhild Schanche»

**RS «Ragnhild Schanche»** (RS 47) er en tidligere redningsskøyte som ble bygget for Redningsselskapet i 1938. Den var den tiende av i alt fjorten skøyter i Bjarne Aas-klassen som ble bygd for Redningsselskapet.

Frem til 1976 var «Ragnhild Schanche» i tjeneste som redningsskøyte og berget 33 personer fra «den visse død», 9 fartøyer fra totalforlis og ga assistanse til totalt 788 fartøy.

## Eksterne lenker
* Bilde av fartøyet
Triangelgalaksen

**Triangelgalaksen** (katalogisert **M33** og **NGC 598**) er en spiralgalakse som ligger rundt 3 millioner lysår unna Jorden i stjernebildet Triangelet. Etter Andromedagalaksen er Triangelgalaksen den nærmeste spiralgalaksen til Melkeveien. I motsetning til Andromedagalaksen, som fra Melkeveien blir sett nesten fra siden, ligger Triangelgalaksen mer på hell i forhold til Melkeveien. Dette gjør at man kan observere den indre strukturen til Triangelgalaksen mye enklere..

## Kjennetegn
Triangelgalaksen er over 50 000 lysår i diameter og er den tredje største galaksen i Den lokale gruppen, etter Andromedagalaksen og Melkeveien.

## Referanser




## Eksterne lenker
* 
*
Westland (Michigan)

**Westland** er en by i Wayne County i Michigan. Byen ligger omtrent  vest for Detroit sentrum. Ifølge folketellingen for 2000 var det 86&nbsp;602 innbyggere i byen.

## Referanser


## Eksterne lenker
*
RS 46 «Thomas Fearnley»

**RS «Thomas Fearnley»** (RS 46) er en tidligere redningsskøyte som ble bygget for Redningsselskapet av K. Christensen & Co. i Risør i 1938. Den var den niende av i alt fjorten skøyter i Bjarne Aas klassen som ble bygd for Redningsselskapet. Fartøyet er oppkalt etter den norske skipsreder Thomas Fearnley.

Frem til 1967 var «Thomas Fearnley» i tjeneste som redningsskøyte og berget 109 personer fra «den visse død», 7 fartøyer fra totalforlis og gitt assistanse til totalt 621 fartøy.

«Thomas Fearnley» er per 2010 i privat eie og hjemmehørende i Midsund i Romsdal.

## Referanser
Gerardo Barrios

**Gerardo Barrios** (født 24. september 1813, død 29. august 1865), var en salvadoransk politiker.

Fra 12. mars 1859 til 26. oktober 1863 var han president i El Salvador. 

## Referanser
Det Norske Totalavholdsselskaps Barneforbund

**Det Norske Totalavholdsselskaps Barneforbund** (**DNTB**) var en norsk avholdsorganisasjon med barn i alderen 6-13 år som målgruppe, men alle kunne bli medlem. DNTB drev barnearbeid, opplysningsvirksomhet, aktiviteter, konkurranser og lignende.

Det Norske Totalavholdsselskap (DNT) var moderorganisasjonen, og DNTU samarbeidet også tett med ungdomsorganisasjonen Juvente. Organisasjonens mål var å øke debutalderen for alkohol opp mot 18 år.

Organisasjonen hadde rundt 500 medlemmer fordelt på lokallag. Medlemmer fra steder uten lokallag, var direktemedlemmer.

DNTBs medlemsblad het *Mosemuren* og kom ut opptil fire ganger i året.

25. oktober 2008 vedtok IOGT Junior og DNTB at de skulle starte en forhandlingsprosess med sikte på sammenslåing ved landsmøtene sommeren 2009. Den 9. august ble Junior- og barneorganisasjonen Juba, som er navnet på den nye barneorganisasjonen, stiftet på landsmøtene til IOGT Junior og DNTB.

## Prosjekter
DNTB drev to prosjekter; kunnskapskonkurransen «Hvem blir Norgesmester» og brevklubben Junix. DNTB var også primus motor i aktivitetsleiren arrangert sammen med moderorganisasjonen DNT.

## Se også
*Det Norske Totalavholdsselskap
*Juvente

## Eksterne lenker
* Det Norske Totalavholdsselskaps Barneforbunds hjemmesider
* Det Norske Totalavholdsselskaps hjemmesider
Fostervann

**Fostervann** eller **fostervatn** er navnet på væsken som omgir fosteret under en graviditet. Hos mennesket er mengden på det meste rundt 1 liter, ved termin rundt 0,6 liter, den skiftes ut opptil 27 ganger i døgnet. Produksjon av fostervann foregår i de tre første månedene av svangerskapet i fostervannsekken, morkaken, navlestrengen og i fosteret. Fra tredje måned står fosteret selv for produksjon/fornyelse av fostervann, enten ved å drikke det og skille det ut som urin, eller ved å puste det inn og ut.

## Se også
* Fostervannsprøve

## Eksterne lenker
* Babyverden *Hva er fostervann?*
Canton (Michigan)

**Charter Township of Canton**, normalt omtalt som **Canton**, er et charter township (det vil si en by opprettet ved *[[royal charter]]*) i Wayne County i Michigan. Canton er en forstad til Detroit og ligger om lag 20 minutter øst for Ann Arbor. Ved en folketelling i 2000 hadde Canton 76&nbsp;366 innbyggere. 
U.S. Census Bureaus estimat for 2006 beregnet befolkningstallet til 86&nbsp;539. Canton er et av Michigans hurtigst voksende steder. Basert på statistikker som Federal Bureau of Investigation har samlet inn var Canton USAs 20. tryggeste område med en befolkning på over 75&nbsp;000 i 2003, 2004, 2005 og 2006. Kriminalitetsstatistikken dekker seks kategorier: drap, voldtekt, ran, grov mishandling, innbrudd og biltyveri.

## Referanser


## Eksterne lenker
*
Liste over tyske mestere i utfor

**Liste over tyske mestere i utfor** inneholder en oversikt over alle utøvere som siden 1932 har blitt tyske mestere i utfor. De første årene kunne også utenlandske alpinister kjempe om mesterskapstittelen.
Robert Taft

**Robert Alphonso Taft** (født 8. september 1889 i Cincinnati i Ohio, død 31. juli 1953) var en amerikansk advokat og republikansk politiker. Han representerte delstaten Ohio i Senatet 1939–1953. Taft var en kjent konservativ talsmann imot president Franklin D. Roosevelts New Deal-program i Senatet. Taft og Fred A. Hartley jr. fremmet i 1947 et lovforslag, *Taft–Hartley Act*, som skulle begrense fagforeningenes myndighet, og fikk det vedtatt på tross av president Harry S. Trumans veto. 

Taft mislyktes i sine forsøk på å bli nominert som presidentkandidat for Det republikanske parti i 1940, 1948 og 1952, slått av henholdsvis Wendell Willkie, Thomas E. Dewey og Dwight D. Eisenhower.

Robert Taft var sønn av tidligere president og høyesterettsjustitiarius William Howard Taft. Han giftet seg i 1914 med Martha Wheaton Bowers, og sammen fikk de fire sønner: William Howard Taft III (1915–1991), Robert Alphonso Taft jr. (1917–1993), Lloyd Bowers Taft (1923–1985), og Horace Dwight Taft (1925–1983).

Taft gikk inn for en svak og passiv føderal regjering, individuelle fri- og rettigheter og en ikke-intervensjonistisk utenrikspolitikk. Fra andre verdenskrigs utbrudd i september 1939 til og med Japans angrep mot Pearl Harbor i 1941 motsatte han seg assistanse til de allierte land i Europa. Taft kom imidlertid til å den amerikanske krigsinnsatsen etter angrepet mot Pearl Harbor, da selve USA var blitt angrepet.

I etterkrigstiden var han motstander av NATO, FN og militære allianser med andre land, og pådro seg kritikk fra såvel demokrater som republikanere etter at han kritiserte Nürnbergprosessene for å stride mot legalitetsprinsippet og bygge på seierherrenes rettferdighet, ikke minst ettersom ingen juridiske tiltak ble iverksatt for å straffe krigsforbrytelser begått av de allierte. Han ble forsvart posthumt av sin kollega John F. Kennedy i den Pulitzerprisbelønnede bok *Profiles in Courage*. 

## Referanser


## Eksterne lenker
* 
* 
*  Robert A. Taft på *Find A Grave*
Tepito

**Tepito** er et strøk i Cuauhtémoc-distriktet i Mexico by. Strøket er kjent for sin ulovlige handel av piratvarer, våpen og narkotika. Turister og andre som ikke kjenner Tepito advares mot å besøke stedet.
* Fotballstjernen Cuauhtémoc Blanco vokste opp i Tepito.
* Det er spilt inn flere filmer som omhandler Tepito.

## Referanser
Junior Eurovision Song Contest 2009

**Junior Eurovision Song Contest 2009** var den sjuende utgaven av Junior Eurovision Song Contest og ble avholdt i Kyiv, Ukraina lørdag 21. november. 13 land deltok i konkurransen. Nederland vant Junior Eurovision Song Contest for første gang, med sangen «Click Clack», framført på nederlandsk av Ralf Mackenbach.

## Arrangør
Natsionalna telekompanija Ukraïny ble valgt som arrangør av konkurransen i konkurranse med belarusiske BTRC og serbiske RTS.

## Deltakere
13 land deltok. Sverige returnerte, mens Bulgaria, Hellas og Litauen trakk seg.

## Resultat

### 12 poeng
Under er listen over land som fikk 12 poeng:

## Referanser


## Se også
* Eurovision Song Contest 2009
* MGP Nordic 2009
Jiyai Shin

**Jiyai Shin** (født 28. april 1988 i Yeonggwang, Sør-Jeolla), også kjent som **Ji-Yai Shin** (koreansk: 신지애), er en sørkoreansk golfspiller. Hun ble profesjonell i 2005, og spiller på den profesjonelle koreanske touren KLPGA, der hun har 21 seire, LPGA-touren i USA (ti seire), og den profesjonelle japanske dame-touren, JLPGA, der hun har fem seire.

Shin vant sin første proffturnering i 2005, mens hun fortsatt var amatør og gikk på gymnaset.  I 2006 fulgte 3 nye seire på Korea-touren.  I 2007 vant hun 10 ganger på den samme touren, samtidig som hun debuterte på LPGA-touren, der hun i 2008 vant 3 turneringer (blant annet major-turneringen Ricoh Women's British Open), og steg opp til en sjetteplass på de profesjonelle kvinnegolfernes verdensranking.

## Meritter
### Seire på LPGA-touren
*2012 Kingsmill Championship, **[[Women's British Open|Ricoh Women's British Open]]**
*2010 Evian Masters, Mizuno Classic
*2009 HSBC Women's Champions, Wegmans LPGA, P&G Beauty NW Arkansas Championship
*2008 **[[Women's British Open|Ricoh Women's British Open]]**, Mizuno Classic, ADT Championship

## Eksterne lenker
* 
*
Christen Bang

**Christen Steffensen Bang** (født 1584 i Aalborg, død 1678 i Christiania) var en dansk-norsk prest. Han fikk opprettet Norges første boktrykkeri, og var den første som skrev en beskrivelse av Christiania, dagens Oslo.

Christen Bang var sønn av en handelsmann. Han ble prest i 1614 og ansatt som kapellan i Solum i nærheten av Skien. I 1621 ble han sogneprest i Romedal på Hedmarken, hvor ble værende inntil han tok avskjed i 1657. Han flyttet siden til Christiania, hvor han døde i fattigdom på Oslo hospital omkring 95 år gammel.

Ved siden av prestegjerningen var Bang forfatter. Han var den første som skrev en beskrivelse av Christiania, i *Christiania Stads Beskrivelse* (1651). Tross tittelen er imidlertid verket mer et oppbyggelsesskrift enn en egentlig topografisk beskrivelse. Han skrev også en *Postilla catechetica* i åtte bind, nesten 9000 sider. For å få verkene sine trykt, sørget han for opprettelsen av det første boktrykkeriet i Norge. På hans oppfordring kom Tyge Nielssøn fra København til Christiania i 1643 for å opprette et boktrykkeri. Foretagende varte bare ett år, men Berg sørget i 1646 for at det ble opprettet en filial i Christiania av Melchior Marzans boktrykkeri i København. I alt skal han ha brukt over 7000 spesiedaler på trykningen av bøkene sine.

## Referanser


## Kilder
* Bricka, Carl Frederik: *[[Dansk biografisk Lexikon]]*, bd. I, s. 475&ndash;476. Kjøbenhavn: Gyldendal, 1887.
* Daae, Ludvig: *Det gamle Christiania*. Christiania: J. W. Cappelen, 1891.
* Bull, Francis: *Norges litteraturhistorie*, bd. 2. Oslo: Gyldendal, 1958.
Musegalaksene

:*For de kvinnelige vesener fra gresk mytologi, se [[muse]]*

**Musegalaksene** eller **Musene** (katalogisert **NGC 4676**) er to kolliderende galakser som ligger rundt 300 millioner lysår fra Jorden, i stjernebildet Berenikes hår. De to galaksene vil etter hvert bli til en enkelt stor galakse, en elliptisk galakse.

Navnet «Musegalaksene» kommer av de lange halene av stjerner og gass som strekker seg ut av hver galakse, omtrent som halene på mus.
Fredag (andre betydninger)

**[[Fredag]]** er ukedagen mellom torsdag og lørdag. Fredag kan også vise til

**[[Fredag (magasin)]]*, Dagbladets fredagsbilag
**[[Fredag (TV-serie)]]*, tv-serie på TV2
*Fredag (navn), mannsnavn
*Karakteren *Fredag* i Robinson Crusoe.
Hestehus

**Hestehus** er et frittstående bygg, bygd av mennesker og bygd for at hester som lever i løsdrift, kan søke ly for vær og vind, når de selv ønsker det. 
Hestehus må ikke forveksles med stall i tradisjonell betydning. Løsdrift av hest skyldes at en mener at det er unaturlig for hesten velferd at den skal stå inne nesten 24 timer i døgnet, og uten muligheter for fri bevegelse. 
 
Mattilsynet stiller formelle krav til hestehold, også krav til ly for hester i løsdrift. Teksten i paragraf 7 i «Forskrift om velferd av hest» er gjengitt her: «§ 7 Bygning, rom m.m. og § 24 Innredning av stall»: «Det skal ikke være flere hester på stedet enn at kravene til bygninger, rom og innredning til enhver tid er oppfylt for hver enkelt hest. Hold av flere hester enn det er stallplasser til, der hester er ute og inne på skift, skal ikke anses som å oppfylle forskriftens krav. De mål som angis nedenfor, er normer basert på nåværende kunnskap om hesters behov.»

Loven om dyrevern kravstiller et visst antall m² for hver hest, avhengig av hestenes størrelse. Arealkravene varierer fra 4 m² til 10 m². Hestehus må også ha takhøyde tilpasset hestenes størrelse. Dyrevernloven sier noe om krav til takhøyde. Det er også et krav om at alle hester skal kunne ligge samtidig. Det er reduksjonsfaktorer for arealkrav for ett og 2 år gamle hester. Det er også krav til egne avlukkede arealer for hester under sykdom.

Hestehus er bygg som bør lett kunne settes opp, tas ned og flyttes til nye områder, uten å ødelegge materialene. Frem til 2008 har det i Norge ikke vært lett tilgjengelig bygg som egner seg for løsdrift av hest. Noen har valgt å sette opp stålhaller i kulturlandskapet, andre har laget enkle bygg i tradisjonelt bindingsverk. Ulempen ved stålhaller er at de ikke er særlig vakre i kulturlandskapet og de er krevende å sette opp, ta ned og flytte. Skal de flyttes innen samme område, kan noen modeller flyttes ved traktor, uten å demontere hallen. Det er en fordel. 
Ulempen ved bygg i bindingsverk er at de krever en viss bygningsteknisk kunnskap å planlegge og sette opp. Det tar forholdsvis lang tid å sette de opp, og materialene blir ofte ødelagt eller skadet, når man river de / tar de ned. Dermed blir det svært kostnadskrevende over tid å velge hestehus av bindingsverk.

I 2008 kom det på markedet i Norge enkle hestehus spesielt målrettet mot løsdrift av hest. Det finnes hestehus som kan settes opp uten bygningsteknisk bakgrunn, hvor byggene kan tas ned uten i særlig grad å ødelegge materialene.

## Referanser